Diari Oficial de la Generalitat Valenciana


Sumari del DOGV 5455, del 21-02-2007 (2007/2218)

CONVOCATÒRIA de 16 de febrer de 2007, del president de la Fundació Valenciana de la Qualitat, per a l'homologació com a entitat avaluadora en el projecte anomenat "Reconeixement de la qualitat del comerç de la Comunitat Valenciana" de la Fundació Valenciana de la Qualitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5455

Data del DOGV
:   21-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2218


Data del document
:   16-02-2007

Organisme emissor
:   Fundació Valenciana de la Qualitat

Tipus de document
:   Anunci

Descriptors 

:   * empresa privada
    * fundació

La Fundació Valenciana de la Qualitat és una institució promoguda per la Generalitat, que té com a missió difondre i impulsar la cultura de la qualitat i l'excel·lència entre les organitzacions de la Comunitat Valenciana, així com potenciar la informació i el recolzament en el camí a la millora. Amb la finalitat d'expandir la cultura de la qualitat, va realitzar un projecte anomenat "Reconeixement de la Qualitat del Comerç de la Comunitat Valenciana", i necessita homologar entitats a fi d'avaluar els comerços.  
Primer. Objecte i termini d'execució  
Serà objecte de la convocatòria l'homologació, per part de la Fundació Valenciana de la Qualitat, de les entitats que ho sol·liciten, per avaluar els comerços que entren en el projecte "Reconeixement de la qualitat del comerç de la Comunitat Valenciana-2007".  
El termini màxim d'execució del projecte serà el 31 de desembre de 2007, i començarà a produir efectes a partir de la concessió de l'homologació. No obstant això, hi haurà la possibilitat de pròrroga, en cas necessari.  
Segon. Sol·licitants, formalització i termini de presentació de sol·licituds  
2.1. Podran presentar sol·licitud totes les organitzacions amb seu a la Comunitat Valenciana que complisquen els requisits establits en les bases formulades a este efecte.  
2.2. No s'acceptarà més d'una sol·licitud per organització.  
2.3. Les sol·licituds amb les propostes es presentaran en la Fundació Valenciana de la Qualitat (plaça de l'Ajuntament, 7, 1r, 46228, València) abans de les 15.00 del 26 de febrer de 2007.  
2.4. Les bases estaran disponibles a la pàgina web www.fvq.es.  
2.5. Les propostes es presentaran en original i dues còpies.  
Tercer. Resolució i notificació  
3.1. La concessió o denegació es realitzarà en aplicació dels criteris establits en les bases de la present convocatòria i la resta de disposicions concordants.  
3.2. El fet de no ajustar-se al termes de la convocatòria, així com l'ocultació de dades, l'alteració o qualsevol manipulació fraudulenta de la informació sol·licitada, seran causa de desestimació de la proposta.  
3.3. Els resultats es publicaran en la pàgina web www.fvq.es.  
Quart. Adjudicació de l'homologació  
Una vegada formalitzada l'adjudicació i en un termini no superior a 20 dies naturals, esta serà notificada a tots els proponents mitjançant fax, burofax, correu electrònic amb justificant de recepció o qualsevol altre mitjà que deixe constància de la seua recepció.  
València, 16 de febrer de 2007.- El conseller d'Empresa, Universitat i Ciència, president de la Fundació Valenciana de la Qualitat: Justo Nieto Nieto.